Porin Pyrintö

Porin Pyrintö on vuonna 1907 perustettu Työväen Urheiluliittoon kuuluva urheiluseura. Seuran lajivalikoimassa ovat nykyään hiihto, pikaluistelu, sulkapallo, uinti, yleisurheilu ja nyrkkeily. Aikaisemmin seuran ohjelmaan on kuulunut myös palloilulajeja. ==Seuran historiaa== Porin Pyrinnön ovat perustaneet vuonna 1907 Porin puuvillatehtaan työntekijät. Seuran alkuperäinen nimi oli Porin Puuvillatehtaan Voimistelu-ja Urheiluseura Yritys. Nimi muutettiin kuitenkin jo perustamisvuonna Porin Puuvillatehtaan Pyrinnöksi. Vuodesta 1911 lähtien seuraan saivat liittyä myös muut kuin tehtaan työntekijät. Nykyinen nimi otettiin käyttöön vuonna 1920. Seura toimi alkuvuodet Suomen Valtakunnan Urheiluliiton alaisuudessa. Vuonna 1919 seura liittyi vasta perustettuun Työväen Urheiluliittoon. Samana vuonna Pyrintö oli mukana perustamassa TUL:n Satakunnan piiriä yhdessä kahden muun seuran kanssa. Alkuvuosikymmeninä Pyrinnön toiminnassa olivat keskeisessä asemassa paini, yleisurheilu ja voimistelu. Erityisesti naisvoimistelu oli seurassa korkealla tasolla, ja Porin Pyrintö voitti TUL:n naisvoimistelumestaruuden vuonna 1950. Tunnetuin Porin Pyrintöä edustanut urheilija on olympiakultaa Meksikossa 1968 voittanut painonnostaja Kaarlo Kangasniemi. Vuonna 2007 ilmestyi Markku Honkasalon kirjoittama seuran satavuotishistoriikki. ==Palloilulajit== Seuran menestynein joukkuelaji on ollut lentopallo. Porin Pyrintö voitti Suomen mestaruuden vuonna 1957. Kyseessä oli ensimmäinen vuosi, jolloin siitä pelattiin virallisesti. Pyrintö pelasi kahdella korkeimmalla sarjatasolla aina 1980-luvun alkuun saakka. Vuonna 1981 Mikko Alatalo levytti Pyrinnön lentopallojoukkueelle kannatuslaulun nimeltä PoPy pelaa. Lentopallotoiminta loppui vuonna 1985, jolloin lentopallojaosto fuusioitui Porin Palloseuran kanssa muodostaen uuden Pori Lentis-nimisen seuran. Seuran merkittävin lentopalloilija on 45 A-maaottelua Suomen lentopallomaajoukkueessa 1950- ja 1960-luvuilla pelannut Matti Lehtonen. Myös Kokoomuksen kansanedustajana myöhemmin tunnetuksi tullut Kalevi Lamminen on edustanut Pyrintöä SM-sarjassa. Pyrintö on esiintynyt pääsarjatasolla myös vesi- ja koripallossa. Muita seuran ohjelmassa olleita palloilulajeja ovat jalkapallo ja pesäpallo. ===Koripallo=== Koripallossa Pyrintö esiintyi miesten SM-sarjassa kaudella 1952. Lasse Levolan valmennuksessa joukkue jäi yhdeksän joukkueen länsilohkossa toiseksi viimeiseksi, ja yhteistuloksissa se sijoittui 16:nneksi.http://www.basket.fi/sarjat/sarjan_etusivu/?league_id=4&season;_id=14233 Pyrinnön paras pisteidentekijä SM-sarjakaudella oli Pentti Sillanpää 10,6 pisteen ottelukohtaisella keskiarvolla.http://www.basket.fi/sarjat/joukkueet/joukkue/?team_id=42113&season;_id=14233#mbt:2-200$t&0=4 ==Saavutukset palloilulajeissa== Lentopallo *Suomen mestaruus 1957 *SM- pronssia 1956 (epävirallinen), 1958, 1980 *Suomen Cup-mestari 1973 Vesipallo *SM-pronssia 1990 ==Tunnettuja urheilijoita== ;Olympiaedustajia *Juhani Avellan, painonnosto *Kaarlo Kangasniemi, painonnosto *Kyllikki Naukkarinen, yleisurheilu (80 metrin aitajuoksu) *Arto Savonen, painonnosto *Pentti Snellman, yleisurheilu (pituushyppy) ;Lentopallo *Veijo Hakulinen, 3 A-maaottelua *Kari Koskelainen, 12 A-maaottelua *Kalevi Lamminen, 6 A-maaottelua *Matti Lehtonen, 45 A-maaottelua *Lasse Mattila, 11 A-maaottelua *Jouko Puntola, 21 A-maaottelua *Pasi Tuiskunen, 4 A-maaottelua *Kalle Vuorinen, 1 A-maaottelua *Ari Mäkitalo, 72 A-maaottelua ja 2 nuorten maaottelua ;Yleisurheilu *Veikko Hoffrén (moukarinheitto) *Lasse Malin (pikajuoksu) *Matti Malin (pikajuoksu) *Tuomas Seppänen (moukarinheitto) *Esa Wahlman (moukarinheitto) ;Nyrkkeily *Elina Gustafsson ==Lähteet== *Markku Honkasalo: Porin Pyrintö sata vuotta – puuvillatehtaan urheiluseurasta arvostetuksi yleisseuraksi 1907–2007, Porin Pyrintö 2007. ISBN 978-952-92-2623-8 *TUL Satakunnan piiri *Vesipallo Suomessa *Lentopalloliitto, Miesten A-maaottelutilasto ===Viitteet=== ==Aiheesta muualla== *Porin Pyrinnön kotisivut Luokka:Porilaiset urheiluseurat Luokka:Entiset suomalaiset lentopalloseurat Luokka:Suomalaiset koripalloseurat Luokka:Suomalaiset pikaluisteluseurat Luokka:Suomalaiset yleisurheiluseurat Luokka:Vuonna 1907 perustetut urheiluseurat Luokka:Suomen Työväen Urheiluliiton jäsenseurat